ઘરમાં મ્યુઝિક માટેનું કોઈ એન્વાયર્નમેન્ટ નહોતું એટલે એન્કરેજમેન્ટ મળે એવા ચાન્સિસ નહોતા, પણ મારા મ્યુઝિકના શોખની આડશમાં કોઈ આવ્યું નહોતું એ પણ સાચું છે. પપ્પાને મ્યુઝિકની સમજ ખરી, ગાય પણ સરસ એટલે મને લાગે છે કે મને મ્યુઝિકનો શોખ તેમનામાંથી આવ્યો હશે, પણ મ્યુઝિકને હું કરીઅર બનાવીશ એ વાતથી જેટલી મારા ઘરનાઓને તકલીફ નહોતી એટલી તકલીફ અમારા રિલેટિવ્સને હતી. મેં વિધિવત્ સંગીતની તાલીમ લીધી. તાલીમ દરમ્યાન મને સમજાઈ ગયું હતું કે મ્યુઝિક સિવાય હું કાંઈ કરી શકીશ નહીં. શરૂઆતમાં ઑર્કેસ્ટ્રા સાથે કામ કર્યું, ફ્રેન્ડ્સે મળીને એક બૅન્ડ બનાવ્યું અને પછી ફિલ્મ માટે ટ્રાય શરૂ કરી અને વિશાલ સાથે દોસ્તી થઈ. વિશાલ અને મ્યુઝિક એ બન્ને મારી જરૂરિયાત છે એવું કહું તો કાંઈ ખોટું નથી.